**ԱՄՓՈՓԱԹԵՐԹ**

**««ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆ ԾԱՆՈՒՑՄԱՆ ՄԱՍԻՆ» 2015 ԹՎԱԿԱՆԻ ՆՈՅԵՄԲԵՐԻ 13-Ի ՀՕ-120-Ն ՕՐԵՆՔՈՎ ՆԱԽԱՏԵՍՎԱԾ ԾԱՆՈՒՑՄԱՆ ԵՆԹԱԿԱ ԳՈՐԾՈՒՆԵՈՒԹՅԱՆ ՏԵՍԱԿՆԵՐՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԼԻԱԶՈՐԱԾ ՊԵՏԱԿԱՆ ԿԱՌԱՎԱՐՄԱՆ ՄԱՐՄԻՆ ՃԱՆԱՉԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԻԾ**

|  |  |
| --- | --- |
| **1. ՀՀ էկոնոմիկայի նախարարություն** | **25.03.2022** |
| **N 01/4051-2022** |
| * «Գործունեության իրականացման ծանուցման մասին» 2015 թվականի նոյեմբերի 13-ի ՀՕ-120-Ն օրենքի իմաստով ծանուցման ենթակա գործունեության տեսակների համար Հայաստանի Հանրապետության կառավարության լիազորած պետական կառավարման մարմին սահմանելու մասին» կառավարության որոշման նախագիծն առաջարկվում է հանել շրջանառությունից և համապատասխան փոփոխություն նախատեսել ՀՀ կառավարության 2019 թվականի օգոստոսի 29-ի N 1109-Ա որոշման (այսուհետ՝ Որոշում) մեջ, մասնավորապես առաջարկվում է՝   Որոշման 1-ին կետը շարադրել հետևյալ նոր խմբագրությամբ.  1. «1. «Գործունեության իրականացման ծանուցման մասին» Հայաստանի Հանրապետության օրենքի (այսուհետ՝ Օրենք) 22-րդ հոդվածի 2-րդ մասի աղյուսակի՝  1) 1-ին բաժնի՝ 1-ին կետով,  2) 2-րդ բաժնի՝ 1-ին, 2-րդ և 3-րդ կետերով,  3) 4-րդ բաժնի՝ 1-ին, 1.1-ին, 1.2-րդ, 1.3-րդ, 2-րդ, 3-րդ, 3.1-րդ, 4-րդ, 5-րդ, 6-րդ, 8-րդ, 8.1-ին, 8.2-րդ և 9-րդ կետերով նախատեսված ծանուցման ենթակա գործունեության տեսակներով Հայաստանի Հանրապետության կառավարության լիազորած պետական կառավարման մարմին ճանաչել Հայաստանի Հանրապետության էկոնոմիկայի նախարարությանը:»,  2. Որոշումը լրացնել նոր 2-րդ կետով՝ հետևյալ բովանդակությամբ.  «2. Ֆինանսների նախարարին՝ սույն որոշումն ուժի մեջ մտնելուց հետո մեկամսյա ժամկետում ապահովել Օրենքի 22-րդ հոդվածի 2-րդ մասի աղյուսակի 1-ին բաժնի 1-ին, 2-րդ բաժնի 2-րդ, 4-րդ բաժնի 2-րդ, 3-րդ, 4-րդ և 5-րդ կետերով նախատեսված ծանուցման ենթակա գործունեության տեսակներով  առկա վարչական գործերի հանձնումը ՀՀ Էկոնոմիկայի նախարարությանը»։ | **Ընդունվել է մասամբ:**  ««Գործունեության իրականացման ծանուցման մասին» 2015 թվականի նոյեմբերի 13-ի ՀՕ-120-Ն օրենքով նախատեսված ծանուցման ենթակա գործունեության տեսակներով Հայաստանի Հանրապետության կառավարության լիազորած պետական կառավարման մարմին ճանաչելու մասին» Հայաստանի Հանրապետության կառավարության որոշման նախագիծը շրջանառությունից հանելու և ՀՀ կառավարության 2019 թվականի օգոստոսի 29-ի N 1109-Ա որոշման մեջ համապատասխան փոփոխություն նախատեսելու վերաբերյալ առաջարկը բավարար աստիճանի պատճառաբանված չլինելու հանգամանքով պայմանավորված **չի ընդունվել**:  Միևնույն ժամանակ հաշվի առնելով ՀՀ կառավարության 2019 թվականի օգոստոսի 29-ի N 1109-Ա որոշման կարգավորումները և այն հանգամանքը, որ «Գործունեության իրականացման ծանուցման մասին» 2015 թվականի նոյեմբերի 13-ի ՀՕ-120-Ն օրենքի 22-րդ հոդվածի 2-րդ մասի աղյուսակի 4-րդ բաժնի 6-րդ կետով (Թանկարժեք մետաղներից պատրաստված իրերի հարգորոշում և հարգադրոշմում) և 9-րդ կետով (Արտաքին տնտեսական գործունեության ապրանքային անվանացանկ (ԱՏԳ ԱԱ) դասակարգչի 710210000, 710221000, 710231000 ծածկագրերին դասվող բնական` մշակված կամ չմշակված, բայց չշրջանակված կամ չամրացված ալմաստների առք և վաճառք, ներմուծում, արտահանում, փոխադրում») նախատեսված ծանուցման ենթակա գործունեությունն իրականացվում է Հայաստանի Հանրապետության էկոնոմիկայի նախարարության կողմից, ««Գործունեության իրականացման ծանուցման մասին» 2015 թվականի նոյեմբերի 13-ի ՀՕ-120-Ն օրենքով նախատեսված ծանուցման ենթակա գործունեության տեսակներով Հայաստանի Հանրապետության կառավարության լիազորած պետական կառավարման մարմին ճանաչելու մասին» Հայաստանի Հանրապետության կառավարության որոշման **նախագծում և վերնագրում կատարվել են համապատասխան փոփոխություններ**: |
| **2. ՀՀ արդարադատության նախարարություն** | **29.04.2022** |
| **N //18531-2022** |
| Ղեկավարվելով «Նորմատիվ իրավական ակտերի մասին» ՀՀ օրենքի 23-րդ հոդվածի 6-րդ մասի դրույթներով, որոնց համաձայն՝ «Անհատական իրավական ակտն ***ուժի մեջ է մտնում այդ ակտի ընդունման մասին այն անձանց առձեռն կամ օրենքով սահմանված այլ կարգով պատշաճ իրազեկելու օրվան հաջորդող օրվանից***, որոնց ուղղված է ակտը, եթե օրենքով այլ կարգ սահմանված չէ», անհրաժեշտ է հանել ««Գործունեության իրականացման ծանուցման մասին» 2015 թվականի նոյեմբերի 13-ի ՀՕ-120-Ն օրենքի իմաստով ծանուցման ենթակա գործունեության տեսակների համար Հայաստանի Հանրապետության կառավարության լիազորած պետական կառավարման մարմին սահմանելու մասին» ՀՀ կառավարության որոշման նախագծի 2-րդ կետը: | **Ընդունվել է**, կատարվել է համապատասխան փոփոխությունր: |